**PATVIRTINTA**

direktoriaus

2017 m. kovo 16 d.

įsakymu Nr. V-15

**PRITARTA**

Mokytojų tarybos

2017 m.kovo 16 d. posėdžio

protokoliniu nutarimu

(protokolas Nr.8)

**VILNIAUS LOPŠELIO-DARŽELIO „ŽIBUTĖ“**

**MOKYTOJŲ IR PAGALBOS MOKINIUI SPECIALISTŲ**

**KVALIFIKACIJOS TOBULINIMO TVARKOS APRAŠAS**

1. Vilniaus lopšelio-darželio „Žibutė“ mokytojų ir pagalbos mokiniui specialistų

kvalifikacijos tobulinimo tvarkos (toliau – aprašas) reglamentuoja Vilniaus lopšelio-darželio

„Žibutė“ (toliau – lopšelis-darželis) direktoriaus, direktoriaus pavaduotojo ugdymui, ikimokyklinio

ugdymo auklėtojų, priešmokyklinio ugdymo pedagogų, logopedų, meninio ugdymo pedagogo

(toliau – mokytojai) kvalifikacijos tobulinimo tvarką.

2. Aprašas parengtas vadovaujantis Lietuvos Respublikos Vyriausybės nutarimais,

Švietimo ir mokslo ministerijos teisės aktais, Pedagogų atestacijos nuostatais, įstaigos nuostatais.

**II. KVALIFIKACIJOS TOBULINIMO TIKSLAI IR PRINCIPAI**

3. Kvalifikacijos tobulinimo tikslai:

3.1. Skatinti mokytojų kūrybiškumą, dalyko ir metodinės veiklos tobulinimą,

profesinės kompetencijos augimą.

3.2. Siekti didesnės mokytojų atsakomybės už profesinės veiklos rezultatus.

3.3. Sudaryti sąlygas lopšelio-darželio mokytojams įgyvendinti kvalifikacijos

reikalavimus, apibrėžtus Mokytojų ir pagalbos mokiniui specialistų (išskyrus psichologus)

atestacijos nuostatuose.

4. Kvalifikacijos kėlimo principai:

4.1. Lygių galimybių principas – kiekvienam asmeniui sudaromos sąlygos tobulinti

savo kvalifikaciją.

4.2. Tęstinumo ‒ mokytojų kvalifikacijos tobulinimo sistema lanksti, atvira, pagrįsta

įvairių formų sąveika; ji sudaro sąlygas kiekvienam asmeniui mokytis visą gyvenimą.

4.3. Sistemiškumo ‒ kvalifikacijos kėlimas yras sistemingas procesas ir permainas

numatoma vykdyti ilgesnį laikotarpį.

4.4. Laisvo apsisprendimo – akcentuojama kiekvieno mokytojo laisvė rinktis jam

reikalingas kvalifikacijos tobulinimo paslaugas derinant jas su lopšelio-darželio strateginio plano,

metinės veiklos programos tikslais ir uždaviniais.

**III. KVALIFIKACIJOS TOBULINIMO ORGANIZAVIMAS**

5. Kvalifikacija tobulinama pagal Švietimo ir mokslo ministerijos ir kitų Švietimo ir

mokslo ministerijai pavaldžių institucijų (švietimo centrų, tęstinių studijų institutų ir kt.)

kvalifikacijos tobulinimo programas, jeigu šios institucijos turi teisę jas vykdyti.

6. Lopšelio-darželio direktorius:

6.1. teisės aktų nustatyta tvarka sudaro sąlygas mokytojams tobulinti kvalifikaciją;

6.2. užtikrina mokinio krepšelio ir kitų lėšų, skirtų kvalifikacijai tobulinti, racionalų

panaudojimą;

6.3. tvirtina mokytojų kvalifikacijos tobulinimo tvarkos aprašą ir mokytojų

kvalifikacijos tobulinimo programą;

6.4. bendradarbiauja su kvalifikacijos tobulinimo institucijomis.

7. Direktoriaus pavaduotojas ugdymui:

7.1. organizuoja lopšelio-darželio mokytojų kvalifikacijos kėlimą, rengia

kvalifikacijos tobulinimo programą, analizuoja jos įgyvendinimą;

7.2. konsultuoja ir teikia informaciją apie kvalifikacijos tobulinimo renginius;

7.3. mokytojų taryboje arba metodinėje taryboje analizuoja, kaip mokytojai

kvalifikacijos tobulinimo metu įgytą kompetenciją pritaiko savo praktinei veiklai ir ugdymo

kokybei gerinti;

7.4. tvarko dalyvavimo kvalifikacijos tobulinimo renginiuose apskaitą, rengia metinę

ataskaitą, jos analizę ir išvadas pristato mokytojų tarybos posėdyje.

8. Kvalifikacijos tobulinimas planuojamas ir vykdomas dviem kryptimis:

8.1. bendras kvalifikacijos kėlimas siejamas su lopšelio-darželio prioritetais, tikslų ir

uždavinių įgyvendinimu;

8.2. individualaus mokytojo kvalifikacijos tobulinimas siejamas su atestacijos

rekomendacijomis, savęs tobulinimo programa.

9. Mokytojams keliant kvalifikaciją prioritetai teikiami tokia tvarka:

9.1. keliant kvalifikaciją ne darbo metu;

9.2. keliant kvalifikaciją nemokamuose kvalifikacijos kėlimo kursuose;

9.3. keliant kvalifikaciją kvalifikaciniuose renginiuose, kurie numatyti kaip

prioritetiniai metiniame veiklos plane;

9.4. mokytojams, kuriems numatyta atestacijos programoje atestuotis einamaisiais

metais.

10. Įstaigos mokytojų kvalifikacijos tobulinimo programa rengiama vieneriems

metams, aptariama mokytojų taryboje ir tvirtinama lopšelio-darželio direktoriaus.

11. Mokytojų kvalifikacijos tobulinimo programa papildoma ir rengiama sausio mėn., atsižvelgiant į lopšelio-darželio metų veiklos plano ir mokslo metų veiklos plano tikslus, į lopšelio darželio mokytojų pageidavimus, kurie yra pateikiami direktoriaus pavaduotojui ugdymui einamųjų metų rugsėjo - spalio mėnesiais. Reikalui esant, mokytojų kvalifikacijos tobulinimo programa yra koreguojama rugsėjo mėnesį.

12. Mokytojai turi teisę kelti kvalifikaciją 5 darbo dienas per metus.

13. Mokytojų kvalifikacijos tobulinimo apskaitą tvarko direktoriaus pavaduotojas

ugdymui.

14. Darbuotojas, išsiųstas mokytis ar kelti kvalifikaciją, privalo lankyti visus užsiėmimus nuo pradžios iki pabaigos. Neatvykimas į mokymus ar pasišalinimas jam nesibaigus be pateisinamos priežasties traktuojamas kaip darbo drausmės pažeidimas ir už tai gali būti taikomos drausminės nuobaudos.

15. Darbuotojas, siunčiamas į mokymus, kurie trunka daugiau kaip 40 akademinių valandų, privalo pasirašyti mokymo sutartį, kuria įsipareigotų grąžinti mokymui skirtas lėšas, jeigu darbuotojas nutrauktų darbo santykius savo noru arba santykiai būtų nutraukti dėl darbuotojo kaltės anksčiau nei po 1 metų nuo sutarties pasirašymo dienos.

**IV.KVALIFIKACIJOS KĖLIMO TVARKA**

16. Mokytojas, ketindamas dalyvauti kvalifikaciniame renginyje, ne vėliau kaip prieš

10 darbo dienų iki mokymo pradžios raštu kreipiasi į lopšelio-darželio direktorių ir nurodo renginio pavadinimą, vietą, trukmę, apmokėjimo būdą (pagal sąskaitą faktūrą, grynaisiais pinigais, naudosis asmeninėmis ar mokinio krepšelio lėšomis, kitų fondų lėšomis). Darbuotojas privalo turėti rašytinį vadovo sutikimą (vizą) dėl dalyvavimo mokymuose ar kvalifikacijos kėlimo kursuose. Turi būti surašyti argumentai, kodėl reikia vienų ar kitų mokymų.

17. Jei kvalifikacinis renginys yra nemokamas, vyksta ne darbo metu, suderinimas

raštu yra nebūtinas.

18. Jei kvalifikacijos renginys yra susijęs su mokytojo darbo diena pagal darbo

grafiką, tai pedagogas kelia kvalifikaciją kaip numatyta 16p., o už jį dirbančiam pedagogui mokėti priemoką už papildomų darbų vykdymą vadovaujantis 2017 m. sausio 17 d. Nr. XIII-198, LR Valstybės ir savivaldybių įstaigų darbuotojų darbo apmokėjimo įstatymu.

19. Kvalifikacija gali būti tobulinama paties darbuotojo arba darbdavio iniciatyva. Direktorės pavaduotoja ugdymui pateikia paraišką, įvertinusi darbuotojų pareigybės aprašyme nustatytus reikalavimus, vykdomas funkcijas, kitas aplinkybes, pasiūlo mokymo temas, laiką, mokymo įstaigas, kurių programos yra akredituotos.

20. Mokytojas grįžęs iš kvalifikacijos tobulinimo renginio, direktoriaus pavaduotojui

ugdymui pateikia kvalifikacijos tobulinimo pažymėjimo kopiją, patvirtinančią jo dalyvavimą

kvalifikaciniame renginyje, kuri įsegama į asmens bylą.

21. Mokytojai grįžęs iš kvalifikacijos tobulinimo renginių, direktoriui turi pateikti

išlaidas patvirtinančius dokumentus: sąskaitą faktūrą (jeigu lėšos yra suplanuotos

lopšelio-darželio metų sąmatoje).

22. Mokytojai, grįžę iš kvalifikacijos tobulinimo seminarų, konferencijų, stažuočių ir

kt., įgyta patirtimi dalijasi metodinėje taryboje arba mokytojų taryboje.

**V. KVALIFIKACIJAI TOBULINTI SKIRTŲ LĖŠŲ PANAUDOJIMAS**

23. Mokytojų kvalifikacijos tobulinimas gali būti finansuojamas:

23.1. iš valstybės biudžeto (mokinio krepšelio) lėšų, skirtų kvalifikacijos kėlimui;

23.2. fizinių asmenų lėšomis.

24. Iš valstybės biudžeto lėšų gali būti finansuojama mokytojo edukacinių išvykų

sąmatos dalis, kuri skirta kvalifikacijos tobulinimo programai vykdyti.

25. Kalendorinių metų pradžioje lopšelio-darželio direktorius informuoja mokytojus

apie tai, kiek einamiesiems metams skirta lėšų kvalifikacijai tobulinti ir kokia šios sumos dalis

tenka kiekvienam mokytojui pagal mokinio krepšelio dydį.

26. Už mokytojo dalyvavimą kvalifikacijos tobulinimo renginiuose apmokama

atsižvelgiant į lopšelio-darželio biudžete turimas lėšas. Lopšelis-darželis per metus apmoka ne

daugiau kaip už 5 kvalifikacijos kėlimo dienas. Trūkstant lėšų – kvalifikacijos kėlimas gali būti

finansuojamas iš dalies, pinigus skirstant proporcingai mokytojų, dirbančių pagrindinėje

darbovietėje, skaičiui.

27. Priimant sprendimą dėl kvalifikacinio renginio apmokėjimo, atsižvelgiama į

renginio svarbą, kokybę ir jo reikalingumą. Pirmenybė teikiama lopšelio-darželio tikslus,

uždavinius bei poreikius atitinkantiems renginiams.

**VI. BAIGIAMOSIOS NUOSTATOS**

28. Kvalifikacinius pažymėjimus saugo kiekvienas mokytojas asmeniškai.

29. Mokytojų prašymai dalyvauti kvalifikacijos kėlimo renginiuose, lopšelio-darželio

metinė kvalifikacijos kėlimo programa, mokytojų kvalifikacinių pažymėjimų kopijos saugomi

bylose pagal lopšelyje-darželyje patvirtintą dokumentacijos planą.

30. Dalyvavimas kvalifikacijos tobulinimo renginiuose užsienyje yra pripažįstamas

pagal kvalifikacijos tobulinimo renginį organizavusios ar vykdžiusios institucijos išduotus

pažymėjimus.

\_\_\_\_\_\_\_\_\_\_\_\_\_\_\_\_\_\_